**Povabilo k oddaji ponudbe**

**Naročnik:**

Borzen, operater trga z elektriko, d. o. o., Dunajska cesta 156, 1000 Ljubljana

**Ref. št. naročila:**

JN-1234-23

**Predmet javnega naročila:**

Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023

**Vrsta postopka:**

Evidenčno naročilo

**Informacije o sklopih:**

Predmet naročila je celovit in ni razdeljen na sklope. Od ponudnikov se zahteva celovita ponudba, ki zajema vse zahtevane aktivnosti, opredeljene v specifikaciji predmetnega naročila.

**Rok za oddajo ponudb:**

10. 3. 2023 do 11.00 ure na el. naslov [nabava@borzen.si](https://eis.borzen.local/Nabava/Documents/nabava@borzen.si)

Ponudba mora vsebovati naslednjo dokumentacijo v formatu PDF:

* Izpolnjen in podpisan obrazec »Ponudbeni predračun«
* Parafiran vzorec Pogodbe
* Izpolnjen in podpisan obrazec »Izjava o varovanju poslovne skrivnosti«
* Izpolnjen in podpisan obrazec »Izjava ZIntPK«

**Pogajanja:**

Naročnik si pridržuje pravico do pogajanj v pisni ali ustni obliki, v kolikor pa mu ponudba v popolnosti ustreza, se naročnik lahko odloči, da pogajanj ne izvede in izbere najugodnejšo ponudbo že v prvem krogu. V primeru pogajanj bo izveden en krog pogajanj. Pogajanja se bodo nanašala na vsebino specifikacije naročila in ceno, ki ne sme biti višja (lahko je nižja ali enaka) od prvotne zavezujoče ponudbe. Naročnik si pridržuje pravico, da bo po odpiranju ponudb izvedel pogajanja z največ tremi ponudniki, ki bodo dali najugodnejšo ponudbo glede na merila.

Ponudniki, ki bodo imeli dodatna vprašanja v zvezi s tem povabilom, naj jih pošljejo elektronsko na el. naslov [nabava@borzen.si](https://eis.borzen.local/Nabava/Documents/nabava@borzen.si). Naročnik si pridržuje pravico, da javnega naročila ne odda.

# Specifikacija naročila »Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023«

# PREDSTAVITEV DRUŽBE BORZEN

Družba Borzen je slovenski operater trga z elektriko. Ustanovitev družbe v letu 2001 je bila ena od obveznosti Energetskega zakona in hkrati eden temeljnih pogojev za odprtje notranjega trga z električno energijo v Sloveniji.

Osnovna dejavnost družbe Borzen je izvajanje gospodarske javne službe dejavnost operaterja trga z elektriko in gospodarske javne službe dejavnosti centra za podpore - izvajanje podporne sheme za proizvodnjo električne energije iz obnovljivih virov in visoko učinkovite soproizvodnje toplote in električne energije ter informiranje in ozaveščanje o obnovljivih virih energije (OVE) in učinkoviti rabi energije (URE). Hkrati je promotor razvoja slovenskega elektroenergetskega trga.

Več informacij lahko najdete na spletni strani [www.borzen.si](http://www.borzen.si) in [www.trajnostnaenergija.si](http://www.trajnostnaenergija.si).

Povezavi do naročnikovih družbenih kanalov: [Facebook](https://www.facebook.com/TrajnostnaEnergijaSi) in [YouTube](https://www.youtube.com/@trajnostnaenergija8638).

# NAMEN IN CILJI

Zakon o učinkoviti rabi energije (Uradni list RS, št. 158/20 , krajše: ZURE) v prvem odstavku 55. člena navaja, da center za podpore »pripravlja in izvaja programe za informiranje, ozaveščanje in usposabljanje različnih ciljnih skupin o koristih in praktičnih vidikih razvoja in uporabe tehnologij za učinkovito rabo energije in za uporabo obnovljivih virov.« S promocijo blagovne znamke Trajnostna energija in pripadajočih vsebin na temo učinkovite rabe energije in obnovljivih virov energije, želimo pri javnosti dvigniti raven ozaveščenosti in informiranja na področju trajnostne energije, na ta način pa javnost opolnomočiti pri sprejemanju odločitev v zvezi z energijo.

Borzen si tako prizadeva za čim širše in čim bolj učinkovito izobraževanje ciljnih javnosti o OVE in URE tematikah, ki bodo uporabnike spodbudile k učinkovitejši rabi energije ter nagradile njihovo poznavanje o obnovljivih virih energije in njihove uporabe ter za povečanje prepoznavnosti in obiskanosti spletnega portala [www.trajnostnaenergija.si](http://www.trajnostnaenergija.si). Z ustreznim spletnim oglaševanjem želi naročnik prispevati k uresničevanju tega.

# CILJNE SKUPINE

Identifikacija ključnih javnosti, vse v Sloveniji:

* Primarna javnost so slovenska gospodinjstva (od otrok, mladine do odraslih in starejših), slovensko gospodarstvo (pravne osebe, samostojni podjetniki, zasebniki, društva itd.) ter javni sektor;
* Sekundarna javnost so energetska javnost, mediji, gospodarstvo in proizvajalci ter ponudniki storitev in opreme, povezane z OVE in URE.

1. **VSEBINSKA SPECIFIKACIJA NAROČILA**

Predmet naročila je kontinuirano izvajanje promocije blagovne znamke Trajnostna energija in vsebin o OVE in URE preko Facebook in YouTube oglaševanja ter preko Google Ads v letu 2023, ki zajema sledeče aktivnosti:

1. **Vodenje oglaševanja preko Facebook in YouTuba** predvidoma za obdobje 7 mesecev, in sicer predvidoma za mesece april, maj, junij, september, oktober, november in december 2023 (dejanska objava oglasov, nastavitev vseh parametrov oglaševanja itd.):

* Oblikovanje t.i. oglaševalskega lijaka z namenom maksimalnega doseganja ciljnih javnosti.
* Izvedba tematskih kampanj:
* Oglaševanje obstoječih in novih vsebin na spletni strani [www.trajnostnaenergija.si](http://www.trajnostnaenergija.si) in promocija projektov v okviru prispevkov na spletni strani [www.trajnostnaenergija.si](http://www.trajnostnaenergija.si) ter oglaševanje blagovne znamke Trajnostna energija preko Facebook Ads Manager platforme;
* Oglaševanje obstoječih in novih vsebin na YouTube kanalu Trajnostna energija;
* Remarketing obstoječih obiskovalcev spletne strani preko Facebook Ads Manager platforme;
* Sprotna objava vseh oglasov tudi na zidu (»wallu«) Facebook strani Trajnostna energija;
* Izvedba enkratne 'page like' kampanje na Facebooku za Facebook stran Trajnostna energija;
* Priprava vsebin oziroma oglasov, ki jih pred objavo vedno potrdi naročnik. Na mesečni ravni se pričakuje minimalno sedem (7) različnih oglasov, ki morajo biti pripravljeni in z naročnikom usklajeni vsaj 5 delovnih dni pred začetkom oglaševanja v posameznem mesecu;
* Na mesečni ravni priprava (ob vsakokratni pripravi oglaševalskega načrta) predloga določitve KPI-jev in proračuna za posamezen kanal oz. specifičen oglas;
* Na mesečni ravni priprava poročil, kjer je zajeta primerjava med realizacijo in začrtanimi KPI-ji (FB: primerjava rezultatov KPI, prikazi, doseg, pogostost, kliki na povezavo, cena na klik povezave, proračun za posamezni oglas; YT: primerjava rezultatov KPI za oglede, prikazi, ogledi, view rate, »Avg. CPM«, cena na ogled, proračun) ter priporočili za nadaljnje oglaševanje;
* Vso slikovno gradivo uporabljeno pri oglasih priskrbi in zakupi izvajalec. Obvezna uporaba CGP-ja naročnika pri oglaševanih oglasih.

1. **Vodenje oglaševanja preko Google Ads** predvidoma za obdobje 7 mesecev, in sicer predvidoma za mesece april, maj, junij, september, oktober, november in december 2023 (dejanska objava oglasov, nastavitev vseh parametrov oglaševanja itd.):

* Optimizirano (smotrno glede na obstoječe stanje na trgu) ustvarjanje oglaševalskih akcij (določiti cilj, vrsto, predlogi proračunov, KPI-jev), skupine oglasov in določanje ključnih besed (skupaj z naročnikom), »remarketing« - vse v smeri povečanja obiska spletne strani [www.trajnostnaenergija.si](http://www.trajnostnaenergija.si);
* Izvedba zakupa Google Ads oglaševanja;
* Oglaševanje v iskalnem omrežju ('search');
* Spremljanje uspešnosti kampanje, na mesečni ravni priprava poročil z vključenimi kliki, CTR (»click-through rate«), stroškom, povprečni CPC (»cost per click«) in prikaze.

1. **Zakup oglasnega prostora (kliki)** se na mesečni ravni prefakturirajo naročniku. Predvidena skupna vrednost direktnega vložka v oglaševanje za celotno obdobje oglaševanja znaša največ 8.500,00 EUR brez DDV.

# SPECIFIČNE ZAHTEVE NAROČILA

Ponudnik se s pristopom k temu naročilu (z oddajo ponudbe) zaveže tudi k izpolnitvi spodaj navedenih zahtev:

* **Ponudba naj bo specificirana ločeno za skupine stroškov za celotno obdobje trajanja pogodbe, in sicer:** 
  + - * **Vodenje oglaševanja preko Facebooka, YouTuba in Google Ads;**
      * **Direktni vložek v oglaševanje oziroma zakup medijskega prostora znaša maksimalno 8.500,00 EUR brez DDV. Znesek direktnega vložka v oglaševanje se lahko poveča zgolj ob dovoljenju naročnika.**
* Ponudbena cena je za točko 1 fiksna in vsebuje vse stroške, ki jih ima izvajalec z izvedbo pogodbenih obveznosti. Točka 2 predstavlja variabilni strošek, ki pa v času trajanja pogodbe ne sme preseči 8.500,00 EUR brez DDV. Za točki 1 in 2 bo izvajalec na mesečni ravni izstavljal račune, in sicer vsakokrat za pretekli mesec, glede na izvedeno v preteklem mesecu. Računu je potrebno priložiti poročilo, ki zajema primerjavo med realizacijo in začrtanimi KPI-ji ter oglaševane oglase. Rok plačila je 30 dni od datuma izstavitve računa.
* Terminske spremembe oglaševanja preko Facebook in YouTube kanala ter Google Ads so mogoče le z odobritvijo naročnika.
* Dan pričetka oglaševanja določi naročnik.
* Izvajalec soglaša, da bo oglaševanje izvajal s pomočjo lastnega računa pri Facebooku in bo na Facebook strani Trajnostna energija oglaševal kot »partner« ter imel zgolj omejene pravice.
* Izvajalec soglaša, da bo oglaševanje na Google Ads izvajal s pomočjo svojega lastnega računa pri Google Ads in bo imel zgolj omejene pravice.

Izvajalec se zaveže, da bo:

* Prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi;
* V roku realiziral in objavljal vsebine;
* Sodeloval z naročnikom in ga redno obveščati o poteku priprave in objave vsebin;
* Naročnika pravočasno obvestil o morebitnih odstopanjih od s pogodbo predvidenega obsega dela;
* Določil svojega odgovornega predstavnika, ki bo pristojen za vsa vprašanja v zvezi s tem naročilom oziroma njenim predmetom;
* Varoval pridobljene podatke in informacije o vsebini sklenjene pogodbe, projekta in naročniku oziroma njegovih načrtih kot poslovno skrivnost;
* Z uporabniškimi računi naročnika upravljal skrbno in odgovorno.

# MERILA ZA IZBIRO PONUDBE

Merilo za izbor je najnižja ponujena cena ob izpolnjevanju vseh pogojev iz specifikacije naročila.

Ponudbeni predračun št. \_\_\_\_\_\_\_\_\_\_\_\_\_\_\_\_\_

## 

## Predmet ponudbe

Na osnovi naročila **št. JN-1234-23** dajemo ponudbo za izvedbo naročila **Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023**.

## Podatki o ponudniku

|  |
| --- |
| Naziv ponudnika: |
| Naslov: |
| ID številka za DDV: |
| Matična številka: |
| Številka transakcijskega računa, naziv banke in SWIFT koda: |
| Kontaktna oseba, funkcija: |
| Telefon: |
| E-pošta: |
| Pooblaščena oseba ponudnika, funkcija: |

## Splošni pogoji

Ponudbo za izvedbo predmeta naročila dajemo v skladu s priloženimi razpisnimi pogoji naročnika.

## Veljavnost ponudbe

Naša ponudba ostaja v veljavi do \_\_\_\_\_\_\_\_\_\_\_\_. Veljavnost ponudbe mora biti vsaj do 30. 6. 2023.

## Cena

|  |  |  |  |  |
| --- | --- | --- | --- | --- |
| **Opis** | **Količina** | **Cena na enoto brez DDV** | | **Skupna cena brez DDV** |
| Vodenje oglaševanja preko FB in YT kanala | 7 mesecev |  | |  |
| Vodenje oglaševanja preko Google Ads | 7 mesecev |  | |  |
| Direktni vložek v oglaševanje oz. zakup medijskega prostora | 1 kpl | 8.500,00 | | 8.500,00 |
|  | | **Skupaj brez DDV** |  | |

Ponudbena cena za celotno izvedbo naročila po specifikaciji naročnika znaša \_\_\_\_\_\_\_\_\_ EUR brez DDV.

V ceno so vključeni vsi stroški, ki jih mora ponudnik upoštevati pri izvedbi, tako da ponudnik od naročnika ne more zahtevati nobenih dodatnih plačil ali povračil stroškov.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Borzen, operater trga z elektriko, d. o. o.**

**Dunajska cesta 156**

**1000 Ljubljana**

Matična številka: 1613383000

ID za DDV: SI 27799468

ki ga zastopa direktor Mag. Borut Rajer

(v nadaljevanju besedila: naročnik)

in

**\_\_\_\_\_\_\_\_\_\_**

**\_\_\_\_\_\_\_\_\_\_**

**\_\_\_\_\_\_\_\_\_\_**

Matična številka: \_\_\_\_\_\_\_\_\_\_

ID za DDV: \_\_\_\_\_\_\_\_\_\_

ki jo/ga zastopa direktor \_\_\_\_\_\_\_\_\_\_\_

(v nadaljnjem besedilu: izvajalec)

skleneta in dogovorita naslednjo

**Pogodbo o izvedbi storitve**

**»Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023«**

**št. JN-1234-23**

1. **člen**

**Uvodna določba**

Pogodbeni stranki uvodoma kot nesporno ugotavljata, da:

* ima naročnik skladno z Zakonom o javnih naročilih (Uradni list RS, št. 91/15, 14/18, 121/21, 10/22, 74/22 – odl. US in 100/22 – ZNUZSZS, krajše: ZJN-3) status naročnika na infrastrukturnem področju,
* se, glede na ocenjeno vrednost predmetnega javnega naročila, skladno z določbo 21. člena ZJN-3, ZJN-3 ne uporablja,
* je naročnik za potrebe oddaje tega javnega naročila dne 2. 3. 2023 na svoji spletni strani objavil javno naročilo »Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023«,
* je bila ponudba izvajalca št. \_\_\_\_ z dne \_\_\_\_ izbrana kot najugodnejša v skladu z merili in načinom uporabe meril za izbiro najugodnejše ponudbe.

Pogodbeni stranki sta sporazumni, da so vse pravice in obveznosti izvajalca in naročnika, ki niso izrecno opredeljene v tej pogodbi, določene v specifikaciji naročila, ponudbi št. \_\_\_\_ z dne \_\_\_\_ (v nadaljevanju: ponudba) in drugih dokumentih, ki so sestavni del te pogodbe.

V primeru nasprotja med specifikacijo naročila, ponudbo izvajalca, to pogodbo in drugimi dokumenti, ima pri določanju obveznosti izvajalca po tej pogodbi prednost tisto določilo, ki je ugodnejše za naročnika.

1. **člen**

**Predmet pogodbe**

S to pogodbo se naročnik in izvajalec dogovorita, da bo izvajalec za naročnika izvedel storitev »Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023« (v nadaljnjem besedilu: storitev) v skladu s specifikacijo naročila, ki je priloga in sestavni del te pogodbe. Naročnik bo izvajalcu za izvedbo storitve poravnal dogovorjeno plačilo.

1. **člen**

**Pogodbena vrednost**

|  |  |  |  |  |
| --- | --- | --- | --- | --- |
| **Zap. št.** | **Opis** | **Ocenjena maksimalna količina** | **Cena v EUR brez DDV na enoto** | **Skupaj cena v EUR brez DDV** |
| 1. | Vodenje oglaševanja preko Facebook in YouTube kanala | 7 mesecev |  |  |
| 2. | Vodenje oglaševanja preko Google Ads | 7 mesecev |  |  |
| 3. | Direktni vložek v oglaševanje oz. zakup medijskega prostora (kliki) | 1 kpl | 8.500,00 | 8.500,00 |
|  |  |  | **Skupaj brez DDV** |  |

Ocenjena pogodbena vrednost v skladu s ponudbo znaša \_\_\_\_\_\_ EUR brez DDV.

Davek na dodano vrednost se obračuna v skladu z veljavno zakonodajo.

1. **člen**

Ponudbena cena za točko 1 je na enoto fiksna in vsebuje vse stroške, ki jih ima izvajalec z izvedbo pogodbenih obveznosti. Točka 3 predstavlja variabilni strošek, ki pa v času trajanja pogodbe ne sme preseči 8.500,00 EUR brez DDV.

Za točki 1 in 2 bo izvajalec na mesečni ravni izstavljal račune, in sicer vsakokrat za pretekli mesec, glede na izvedeno v preteklem mesecu. Računu je potrebno priložiti poročilo o izvedenem delu ter poročilo o primerjavi med realizacijo in začrtanimi KPI-ji. Rok plačila je trideset (30) dni o datuma izstavitve računa.

1. **člen**

**Obveznosti izvajalca**

Izvajalec se zaveže, da bo:

* prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi,
* v roku realiziral in objavil vsebine,
* sodeloval z naročnikom in ga redno obveščati o poteku priprave in objave vsebin,
* naročnika pravočasno obvestil o morebitnih odstopanjih od s pogodbo predvidenega obsega dela,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* varoval pridobljene podatke in informacije o vsebini te pogodbe, opravljenih storitev in naročniku oziroma njegovih načrtih kot poslovno skrivnost,
* z uporabniškim računom naročnika upravljal skrbno in odgovorno.

1. **člen**

**Obveznosti naročnika**

Naročnik se zaveže, da bo:

* izvajalcu dal na razpolago dokumentacijo in informacije, ki so potrebne za izvedbo storitve,
* sodeloval z izvajalcem pri izvajanju storitev,
* izvajalca obveščal o pomembnih dejstvih v razvoju dogodkov,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* plačilo izvršil v dogovorjenem roku.

1. **člen**

**Rok za izvedbo**

Storitve iz te pogodbe se bodo izvajale v obdobju sedem (7) mesecev, in sicer predvidoma v mesecu aprilu, maju, juniju, septembru, oktobru, novembru in decembru 2023.

Rok za izvedbo storitev je 31. 12. 2023.

Dan pričetka oglaševanja določi naročnik. Terminske spremembe oglaševanja so mogoče le z odobritvijo naročnika.

Naročnik potrdi ustreznost opravljenih storitev in opravi prevzem s potrditvijo po pošti ali elektronski pošti.

1. **člen**

**Odgovorna predstavnika strank**

Pogodbeni stranki za odgovorna predstavnika za vsa vprašanja, ki so povezana s to pogodbo oziroma njenim predmetom, imenujeta:

* na strani izvajalca: \_\_\_\_\_\_, tel. št.: \_\_\_\_\_\_, e-pošta: \_\_\_\_\_\_,
* na strani naročnika: Eva Činkole Kristan, tel. št. 01 620 76 05, e-pošta: eva.cinkole@borzen.si.

V primeru spremembe kontaktne osebe ali kontaktnih podatkov sta stranki druga drugo o tem dolžni nemudoma obvestiti. Obvestilo o spremembi kontaktnih podatkov velja od trenutka, ko druga stranka prejme obvestilo o spremembi.

1. **člen**

**Sprememba pogodbe**

Če ni določeno drugače, morajo biti vse spremembe te pogodbe sklenjene v pisni obliki, sicer jih pogodbeni stranki nista dolžni upoštevati.

1. **člen**

V primeru višje sile kot so požar, poplava, potres, vojna, stavke in podobno, se lahko naročnik in izvajalec sporazumeta za podaljšanje načrtovanega roka, za dobo trajanja višje sile. Če zaradi daljših rokov trajanja višje sile ne bi bilo mogoče izpolniti pogodbenih obveznosti, lahko pogodbeni stranki pogodbo sporazumno prekineta.

Prekinitev ali podaljšanje pogodbe v primeru višje sile mora biti v pisni obliki.

1. **člen**

V primeru, da nastanejo pogoji, ki bi onemogočali izpolnjevanje predvidenih pogodbenih določil, lahko stranki skleneta aneks k pogodbi v pisni obliki. Ta mora biti podpisan s strani zakonitih zastopnikov obeh pogodbenih strank.

V primeru, da naročnik predčasno odpove pogodbo, iz razlogov na strani izvajalca, je dolžan izvajalec izplačati naročniku pavšalno pogodbeno kazen v višini 30 % celotne pogodbene vrednosti, ki zapade v plačilo v roku 15 dni po prenehanju pogodbe.

V primeru, da izvajalec predčasno odpove pogodbo, če je krivda za odpoved pogodbe na strani naročnika zaradi neizpolnjevanja pogodbenih obveznosti, izvajalec ni dolžan izplačati odškodnine naročniku. Izvajalec je dolžan 10 dni pred morebitno odpovedjo pogodbe naročnika pisno obvestiti o razlogih za odpoved pogodbe. Če naročnik navedene razloge za morebitno odpoved pogodbe nemudoma odpravi, ne obstaja krivdni razlog na strani naročnika za odpoved pogodbe.

Odpoved pogodbe s strani enega izmed pogodbenih strank mora biti podana v pisni obliki in podpisana s strani zakonitega zastopnika pogodbene stranke. Odpovedni rok znaša 15 dni.

Naročnik lahko predčasno in enostransko ter brez navedbe razloga odpove to pogodbo. V tem primeru mora biti odpoved podana v pisni obliki ter vročena s priporočeno pošiljko izvajalcu. V tem primeru velja enomesečni odpovedni rok, ki začne teči z dnem vročitve pisne odpovedi izvajalcu.

1. **člen**

**Varovanje in zaščita podatkov**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v realizacijo nalog predmeta pogodbe. Izvajalec je dolžan kot poslovno skrivnost varovati vse podatke in informacije, ki jih je prejel od naročnika kot poslovno skrivnost, z izjemo javno objavljenih podatkov in informacij. Izvajalec je prav tako dolžan po zaključku del po tej pogodbi in predaji del naročniku vse prejete podatke ter informacije nemudoma in trajno izbrisati.

Skladno z zakonom o varstvu osebnih podatkov ter Uredbe (EU) 2016/679 Evropskega parlamenta in Sveta z dne 27. april 2016 (Splošne uredbe o varstvu podatkov) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ter uredbe. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona ter uredbe.

V primeru, da izvajalec poslovne informacije in podatke, ki jih je pridobil pri izvajanju te pogodbe, razkrije ali posreduje brez dovoljenja tretjim osebam, je dolžan naročniku povrniti vso zaradi tega nastalo poslovno škodo.

Izvajalec kot obdelovalec osebnih podatkov je dolžan zagotoviti zadostna jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz GDPR in zagotavlja varstvo pravic posameznika, na katerega se nanašajo osebni podatki.

Izvajalec je zlasti dolžan:

* obdelovati osebne podatke samo po dokumentarnih navodilih upravljavca,
* zagotoviti da so osebe, ki so pooblaščene za obdelavo osebnih podatkov zavezane k zaupnosti,
* sprejeti vse ukrepe potrebne v skladu z 32. členom GDPR (varnost),
* spoštovati pogoje zaposlitev drugega obdelovalca,
* ob upoštevanju narave obdelave pomagati upravljavcu z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika,
* upravljavcu pomagati pri izpolnjevanju obveznosti iz 32. do 36. člena GDPR ob upoštevanju narave obdelave in informacij, ki so dostopne obdelovalcu,
* v skladu z odločitvijo upravljavca izbrisati ali vrniti vse osebne podatke upravljavcu po zaključku storitev v zvezi z obdelavo ter uniči obstoječe kopije, razen če pravo Unije ali pravo države članice predpisuje shranjevanje osebnih podatkov,
* dati upravljavcu na voljo vse informacije, potrebne za dokazovanje izpolnjevanja obveznosti iz 28. člena GDPR, ter upravljavcu ali drugemu revizorju, ki ga pooblasti upravljavec, omogoči izvajanje revizij, tudi pregledov, in pri njih sodeluje.

Izvajalec je dolžan v primeru kršitve varstva osebnih podatkov brez nepotrebnega odlašanja, vendar najkasneje v 24 urah po seznanitvi s kršitvijo uradno obvestiti naročnika-upravljavca osebnih podatkov.

Izvajalec ne sme podatkov prejetih s strani naročnika kopirati na noben trajni nosilec, vse nosilce, ki jih je prejel s strani naročnika pa trajno uničiti, takoj po prenehanju potrebe po uporabi podatkov, ki so na trajnih nosilcih.

Izvajalec kot obdelovalec se zavezuje, da brez predhodnega posebnega pisnega dovoljenja upravljavca v obdelavo ne bo vključil drugih pogodbenih obdelovalcev (podizvajalcev, zunanjih izvajalcev), pri čemer ima upravljavec pravico zavrniti dovoljenje za vključitev drugega obdelovalca, če to po oceni upravljavca lahko vpliva na povečano tveganje za varnost osebnih podatkov.

Drugega obdelovalca zavezujejo enake dolžnosti varstva osebnih podatkov, kot obdelovalca. Če drugi obdelovalec ne izpolnjuje vseh svojih obveznosti glede varstva osebnih podatkov, za izpolnjevanje obveznosti drugega obdelovalca v odnosu do upravljavca v celoti odgovarja obdelovalec.

Izvajalec kot obdelovalec ne sme brez pisnega dovoljenja posredovati ali hraniti ali drugače obdelovati osebnih podatkov upravljavca izven EU območja (v tretje države) ali posredovati podatke mednarodni organizaciji.

Upravljavec lahko zavrne izdajo pisnega dovoljenja obdelovalcu za prenos podatkov v tretje države ali mednarodno organizacijo, če mu obdelovalec ne uspe izkazati ustrezno raven varstva podatkov na enakovredni ravni, kot ga zagotavlja Splošna uredba o varstvu podatkov in drugi predpisi v Republiki Sloveniji.

1. **člen**

**Pravice intelektualne lastnine**

Naročnik postane izključni lastnik vseh materialnih avtorskih pravic in vseh predanih vsebin, posebej pravice prve objave, reproduciranja, distribuiranja, javnega prikazovanja in predelave. S pridobljenimi pravicami lahko naročnik trajno in neomejeno razpolaga. Izvajalec ohrani moralne avtorske pravice, ki se v vseh izvedenih delih navajajo, kjer in kakor je opredeljeno v predanem izvirniku.

V primeru, da je v okviru izvajanja storitve potrebno, da ima izvajalec vpogled ali da mora uporabiti delo tretje osebe, si ga je izvajalec dolžan priskrbeti sam oziroma je dolžan poskrbeti, da bo imel zagotovljeno ustrezno pravico do uporabe in bo to pravico uporabe lahko prenesel tudi na naročnika v okvirih opredeljenih v prejšnjem odstavku.

1. **člen**

**Protikorupcijska klavzula**

Pogodbeni stranki se zavežeta, da ne bosta dali, obljubili ali prejeli kakršnegakoli darila ali plačila v denarju ali kakem drugem dragocenem predmetu, posredno ali neposredno ena drugi, po kateremkoli, uslužbencu ali drugemu zaposlenemu pri naročniku ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega, ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremukoli njegovemu izpolnitvenemu pomočniku, zastopniku, distributerju, podjetju – hčerki, ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **člen**

**Izjava ZIntPK**

Izvajalec je naročniku zaradi zagotovitve transparentnosti posla in preprečitve korupcijskih tveganj dolžan priložiti izjavo oziroma podatke o udeležbi fizičnih in pravnih oseb v lastništvu izvajalca ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom skladno z določbami Zakona o integriteti in preprečevanju korupcije (ZIntPK). Če izvajalec predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

1. **člen**

**Reševanje sporov**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika.

Vse morebitne spore v zvezi s to pogodbo bosta stranki najprej poizkušali rešiti po mirni poti, če pa to ne bo možno, sta pogodbeni stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

1. **člen**

**Končne določbe**

Predmet izvajanja storitev v obdobju od 1. 4. 2023 do 30. 6. 2023 po tej pogodbi stopi v veljavo z dnem podpisa obeh pogodbenih strank.

Pogodbeni stranki soglašata, da izvajanje storitev v mesecih september, oktober, november in december 2023 (tj. obdobje od 1. 9. 2023 do 31. 12. 2023) po tej pogodbi stopi v veljavo z dnem izpolnitve odložnega pogoja, in sicer z dnem, ko naročnik prejme ustrezno potrditev s strani pristojnega organa o zagotovitvi sredstev za izvajanje promocije blagovne znamke Trajnostna energija in pripadajočih vsebin preko Facebook in YouTube kanala ter Google Ads v letu 2023.

Pogodba je sestavljena v 2 (dveh) izvodih, od katerih prejme vsaka pogodbena stranka po 1 (en) izvod.

Priloge:

* Specifikacija naročila
* Ponudba izvajalca
* Izjava o varovanju poslovne skrivnosti
* Izjava ZIntPK

Ljubljana, dne \_\_\_\_\_\_\_\_\_\_\_\_\_\_ \_\_\_\_\_\_, dne \_\_\_\_\_\_\_\_\_\_\_\_\_\_

**BORZEN, d.o.o. \_\_\_\_\_\_**

mag. Borut Rajer, direktor \_\_\_\_\_\_, direktor

**IZJAVA ZUNANJEGA SODELAVCA O VAROVANJU POSLOVNE SKRIVNOSTI**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki z družbo Borzen, operater trga z elektriko, d.o.o., Dunajska cesta 156, 1000 Ljubljana, poslovno sodelujem na podlagi izvedbe storitve **»Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023«** zase in svoje sodelavce izjavljam, da:

1. sem v celoti seznanjen z vsebino Pravilnika o varovanju poslovnih skrivnosti družbe Borzen, d.o.o. (v nadaljevanju: pravilnik), še zlasti z dejstvom, da so v družbi Borzen, d.o.o. kot poslovna skrivnost določeni predvsem naslednji podatki in informacije, v katerikoli obliki in na kateremkoli mediju, ki se nanašajo predvsem, a ne izključno, na:

* člane bilančne sheme in člane podporne sheme, njihovo finančno stanje, poslovanje ter poslovni položaj, razen tistih podatkov, katerih razkritje je obvezno po zakonu ali drugih aktih družbe,
* upravljanje bilančne sheme,
* opravljanje dejavnosti centra za podpore in so v neposredni povezavi s strateškimi in poslovnimi interesi družbe, razen agregiranih podatkov oziroma podatkov, katerih razkritje je obvezno po zakonu ali drugih aktih družbe,
* strateški načrt in strategijo razvoja družbe,
* poslovno politiko in načrte izvajanja dejavnosti družbe oziroma posameznih poslovnih funkcij in poročila o njihovem izvajanju,
* informacije o poslovanju družbe, njenih rezultatih in finančnih načrtih, razen tistih katerih razkritje je obvezno po zakonu ali drugih aktih družbe,
* finančni podatki, finančni položaj in aktivnost družbe, dolgovi in terjatve, finančne transakcije, razen tistih katerih razkritje je obvezno po zakonu ali drugih aktih družbe,
* likvidnostno stanje družbe,
* tehnološke sisteme družbe in programske rešitve,
* informacijsko tehnologijo družbe, programe, uporabniške aplikacije ter sistemske produkte družbe,
* poslovna razmerja, ponudbe poslovnim partnerjem, osnutke pogodb in drugih dokumentov ter pogajanja s partnerji, razen tistih, katerih razkritje je obvezno po zakonu ali drugih aktih družbe,
* planske, obračunske in prodajne kalkulacije za posamezne storitve,
* tržne in interne analize ter druge raziskave,
* kadrovske podatke in vse ostale osebne podatke, ki se nanašajo na osebni status, socialni položaj in zdravstveno zavarovanje delavcev družbe in njihovih družin ter drugih fizičnih oseb, katerih podatki se nahajajo v bazah osebnih podatkov v družbi,
* pogodbe o zaposlitvi, plače in drugi podatki, ki jih zbirajo pristojne organizacijske enote družbe,
* dejanska izplačila osebnih dohodkov ter na dejanska izplačila avtorskih in katerihkoli drugih honorarjev,
* podatke, ki jih kot zaupne določajo predpisi s področja javnih naročil oziroma drugi interni akti družbe,
* nabavo v okviru javnih naročil, katerih razkritje bi pomenilo škodo za družbo ali konkurenčno prednost za osebo, kateri je informacija razkrita, zlasti pa na podatke o tehničnih podrobnostih naročila, dokler to ni objavljeno, podatke o ocenjeni vrednosti ter višini zagotovljenih sredstev, podatke o članih komisije,
* sodne postopke ali postopke pred drugimi organi, v katerih je družba ali njen zunanji sodelavec,
* certifikacijska in identifikacijska sredstva ter uporabniška gesla tako za vstop v poslovne prostore ali dele poslovnih prostorov kot za uporabo računalniške in programske opreme;
* lokacije, kjer se hranijo listine z zaupnimi podatki, ali listine, ki se nanašajo na sistem varovanja in signalno varnostne naprave, na njihove lokacije in način delovanja,
* tuje in domače poslovne partnerje (njihova notranja razmerja, poslovna razmerja s tretjimi osebami, podatki o zaposlenih in drugih sodelavcih, podatki, ki jih poslovni partner sam določi kot poslovno skrivnost).

1. bom vse podatke, ki v skladu s pravilnikom predstavljajo poslovno skrivnost, obravnaval kot zaupne in jih kot takšne tudi varoval;
2. pridobljeni podatki, ki v skladu s pravilnikom predstavljajo poslovno skrivnost, z moje strani ne bodo uporabljeni v nasprotju z določili pravilnika in drugih predpisov ter ne bodo uporabljeni za noben drug namen, razen za namen izvedbe pogodbenih del;
3. bom zagotavljal vse ustrezne pogoje in ukrepe za zagotovitev varstva podatkov, ki predstavljajo poslovno skrivnost v skladu s pravilnikom, preprečeval možne zlorabe in skladno s pravilnikom poskrbel za njihovo trajno uničenje, ko ti z izpolnitvijo predmeta pogodbe ne bodo več potrebni;
4. ne bom vgradil nobenega mehanizma ali storil česarkoli drugega, kar bi meni ali katerikoli tretji osebi v informacijskem sistemu omogočalo kakršenkoli iznos informacij, spreminjanje podatkov ali programske opreme, dostop do kateregakoli dela računalniškega sistema brez vednosti ali nadzora pristojnih oseb;
5. sem seznanjen z dejstvom, da sem za kakršno koli zlorabo ali razkritje poslovnih skrivnosti moralno, odškodninsko in pa kazensko odgovoren;
6. sem seznanjen in sprejemam pogoje delovanja z relevantnimi politikami informacijske varnosti družbe;
7. sem seznanjen in soglašam, da ta izjava postane sestavni del Pogodbe o izvedbi storitve »Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023« št. JN-1234-23.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

**IZJAVA O UDELEŽBI PRAVNIH IN FIZIČNIH OSEB PRI IZVAJALCU**

Naročnik zaradi transparentnosti posla in preprečitve korupcijskih tveganj skladno šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb) pridobi izjavo oz. podatke o udeležbi fizičnih in pravnih oseb v lastništvu ponudnika ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s ponudnikom.

|  |  |
| --- | --- |
| **Naročilo** | |
| **Naročnik** | **Borzen, d.o.o.** |
| **Oznaka** | **JN-1234-23** |
| **Ime posla** | **Promocija blagovne znamke Trajnostna energija in pripadajočih vsebin preko Facebook in Youtube kanala ter Google Ads v letu 2023** |
| **Podatki o pravni osebi – ponudniku** | |
| **Polno ime oz. naziv ponudnika** |  |
| **Sedež ponudnika** |  |
| **Občina sedeža ponudnika** |  |
| **Matična številka podjetja** |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje pravne osebe:

|  |  |  |  |
| --- | --- | --- | --- |
| **Št.** | **Naziv:** | **Sedež:** | **Delež v %** |
| **1** |  |  |  |
| **2** |  |  |  |
| **3** |  |  |  |
| **…** |  |  |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje fizične osebe:

|  |  |  |  |  |
| --- | --- | --- | --- | --- |
| **Št.** | **Ime:** | **Priimek:** | **Naslov stalnega bivališča:** | **Delež v %** |
| **1** |  |  |  |  |
| **2** |  |  |  |  |
| **3** |  |  |  |  |
| **…** |  |  |  |  |

**S podpisom te izjave jamčim, da v lastniški strukturi ni udeleženih drugih fizičnih ter pravnih oseb ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.**

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_, direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)